Document ID: 32014D0849

DECIZIA DE PUNERE ÎN APLICARE A COMISIEI
din 26 noiembrie 2014
de modificare a Deciziei 90/179/Euratom, CEE de autorizare a Republicii Federale Germania să utilizeze statistici pentru anii anteriori penultimului an și să nu țină seama de anumite categorii de operațiuni sau să utilizeze anumite estimări aproximative pentru calculul bazei resurselor proprii TVA
[notificată cu numărul C(2014) 8931]
(Numai textul în limba germană este autentic)
(2014/849/UE, Euratom)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Tratatul de instituire a Comunității Europene a Energiei Atomice,
având în vedere Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (1), în special articolul 6 alineatul (3) a doua liniuță,
după consultarea Comitetului consultativ privind resursele proprii,
întrucât:
(1)
În temeiul articolului 284 din Directiva 2006/112/CE a Consiliului (2), Germania poate continua să acorde diminuări treptate ale taxelor în cazul în care și-a exercitat opțiunea prevăzută la articolul 14 din Directiva 67/228/CEE a Consiliului (3). Aceste operațiuni trebuie luate în considerare pentru determinarea bazei resurselor proprii TVA.
(2)
În scrisoarea din data de 29 aprilie 2014 (4), Germania a solicitat retragerea autorizării legate de diminuarea treptată a taxelor, deoarece nu mai acordă întreprinderilor mici diminuări treptate ale taxelor.
(3)
Așadar, este adecvat să se modifice Decizia 90/179/Euratom, CEE a Comisiei (5) în consecință,
ADOPTĂ PREZENTA DECIZIE:
Articolul 1
La articolul 3 primul paragraf din Decizia 90/179/Euratom, CEE se elimină cuvintele „pentru calcularea taxelor neîncasate ca urmare a aplicării regimului de diminuare treptată a taxelor acordat în temeiul articolului 24 alineatul (2) din cea de A șasea directivă și”.
Articolul 2
Prezenta decizie se adresează Republicii Federale Germania.
Adoptată la Bruxelles, 26 noiembrie 2014.

Labels: 2
18
15
4